b'\n_START_ARTICLE_\nJust a Closer Walk with Thee (sang)\n_START_PARAGRAPH_\n\xc2\xabJust a Closer Walk with Thee\xc2\xbb er en tradisjonell amerikansk gospelsang. Mange artister har gjort coverversjoner av den. Fremf\xc3\xb8rt enten instrumentalt eller med sang er kanskje \xc2\xabJust a Closer Walk with Thee\xc2\xbb det hyppigst spilte nummeret i hymne- og s\xc3\xb8rgesangdelen i jazzbegravelsene i New Orleans.\n_START_SECTION_\nHistorie\n_START_PARAGRAPH_\nOpphavspersonen til \xc2\xabJust a Closer Walk with Thee\xc2\xbb er ukjent._NEWLINE_Sangen ble nasjonalt kjent i 1930-\xc3\xa5rene, da den afrikansk-amerikanske kirken holdt store musikalske kongresser. I 1940-\xc3\xa5rene fremf\xc3\xb8rte gospelkvartetter i Sydstatene \xc2\xabJust a Closer Walk with Thee\xc2\xbb p\xc3\xa5 helkvelds gospelsangm\xc3\xb8ter._NEWLINE_Den f\xc3\xb8rste kjente innspillingen ble gjort av Selah Jubilee Singers i New York City 8. oktober 1941 (Decca 7872) med Thurman Ruth og John Ford (ledesangere), Fred Baker (ledebaryton), Monroe Clark (baryton), J.B. Nelson (bass) samt Fred Black (p\xc3\xa5 gitar)_NEWLINE_Sister Rosetta Tharpe spilte inn sangen 2. desember 1941 with Lucky Millinder and His Orchestra._NEWLINE_I 1950 ble den en millionselger for Red Foley._NEWLINE_En uutgitt hjemmeinspillng eksisterer hvor Elvis Presley fremf\xc3\xb8rte sangen. Den ble gjort i Waco, Texas, 27. mai 1958. Presleys studionnspilling kan h\xc3\xb8res p\xc3\xa5  Just a Closer Walk with Thee (2000. Tsjekkisk CD p\xc3\xa5 Memory-etiketten)_NEWLINE_Den sto ogs\xc3\xa5 p\xc3\xa5 reportoraret til Mahalia Jackson, og p\xc3\xa5 youtube finnes et opptak der den aldrende og sv\xc3\xa6rt syke sangeren gir en sv\xc3\xa6rt sterk framf\xc3\xb8ring av denne p\xc3\xa5 en konsert til \xc3\xa6re for Louis Armstrong._NEWLINE_Det er ogs\xc3\xa5 laget en norsk tekst til denne sangen som ivaretar den religi\xc3\xb8se innholdet i originalteksten. Den heter Eg er veik, men sterk er du, og er blant annet spilt inn av SKRUK. Den nynorske teksten er trolig ved Trygve Bjerkrheim._NEWLINE_Tennessee Ernie Ford l\xc3\xa5 p\xc3\xa5 listene med den i slutten av 1950-\xc3\xa5rene._NEWLINE_P\xc3\xa5 slutten av 1970-\xc3\xa5rene hadde mer enn 100 artister spilt inn sangen p\xc3\xa5 plate.\n_START_SECTION_\n\xc2\xabH\xc3\xa4lsa Mikael fr\xc3\xa5n mej\xc2\xbb\n_START_PARAGRAPH_\nLasse Green har skrevet en verdslig svensk tekst. Britt Damberg med Mats Olssons orkester har spilt inn sangen. Arr.: Mats Olsson. Den ble utgitt p\xc3\xa5 singlen RCA FAS\xc2\xa0695 i 1962.\n_START_SECTION_\n\xc2\xabSer du Jan, s\xc3\xa5 hils fra meg\xc2\xbb\n_START_PARAGRAPH_\nLasse Green og Juul Hansen er kreditert som opphavspersoner til den norske teksten. Grynet Molvig hadde en slager med den i 1963.'